
ΔΗΜΟΣ ΝΑΥΠΛΙΕΩΝ
ΑΥΤΟΤΕΛΕΣ ΓΡΑΦΕΙΟ ΕΠΙΚΟΙΝΩΝΙΑΣ και ΔΗΜΟΣΙΩΝ ΣΧΕΣΕΩΝ

Ναύπλιο, 22 Οκτωβρίου 2026

ΔΕΛΤΙΟ ΤΥΠΟΥ 

Ματαίωση της Λαϊκής Αγοράς την Τετάρτη 28 Οκτωβρίου 2026 

Από τον Δήμο Ναυπλιέων ανακοινώνεται ότι ο φετινός εορτασμός της Εθνικής Επετείου της 28ης Οκτωβρίου 2026, ημέρα Τετάρτη, συμπίπτει με την καθορισμένη ημέρα λειτουργίας της λαϊκής αγοράς στην πόλη του Ναυπλίου.
Καθώς στον ίδιο χώρο πρόκειται να πραγματοποιηθεί η καθιερωμένη παρέλαση, η συνύπαρξη των δύο δραστηριοτήτων είναι ανέφικτη. Επιπλέον, λόγω της απαραίτητης προετοιμασίας του χώρου, δεν είναι δυνατή ούτε η μεταφορά της αγοράς.
Ως εκ τούτου, η λαϊκή αγορά ΔΕΝ θα λειτουργήσει την Τετάρτη 28 Οκτωβρίου 2026.
Για τον λόγο αυτό, με γνώμονα την απρόσκοπτη προετοιμασία της πόλης, αλλά και την καλύτερη δυνατή εξυπηρέτηση του καταναλωτικού κοινού και των επαγγελματιών, η λειτουργία της λαϊκής αγοράς Ναυπλίου θα πραγματοποιηθεί αποκλειστικά και μόνο τις εξής ημέρες: ΣΑΒΒΑΤΟ 24 ΟΚΤΩΒΡΙΟΥ 2026 και ΣΑΒΒΑΤΟ 31 ΟΚΤΩΒΡΙΟΥ 2026.
Παρακαλούνται οι καταναλωτές και οι παραγωγοί/έμποροι να προγραμματίσουν τις αγορές και τις δραστηριότητές τους βάσει των συγκεκριμένων δύο ημερών, καθώς την Τετάρτη ο χώρος θα παραμείνει ελεύθερος για τις ανάγκες της εθνικής εορτής.

